של מי השורה הזאת בכלל?

של מי השורה הזאת בכלל? (באנגלית: ) היא תוכנית אלתורים קומית אמריקאית. היא מבוססת על פורמט טלוויזיוני בריטי משנות ה-90 המשודרת ברשתות טלוויזיה ברחבי העולם, ובין השאר בגרסתה האמריקאית הנודעת ביותר.

התוכנית בנויה מפאנל של ארבעה שחקנים מקצועיים שמבצעים קטעי אלתור שונים לאורך התוכנית. הקטעים מתבססים לעיתים על הצעותיהם של קהל הצופים באולפן ולעיתים על הצעות קבועות מראש אותם נותן להם מנחה התוכנית. השחקנים יכולים למצוא עצמם מאלתרים מצבים ומשנים סגנונות משחק ושרים שירים כשהכל מאולתר. התוכנית כוללת פינות כמו "אביזרים", פינה בה המשתתפים צריכים למצוא שימושים משעשעים לחפצים שונים שהם מקבלים ו"סצינות מכובע" בה המשתתפים צריכים להציג סצנות שונות שנכתבו.

היסטוריה 
בראשיתה, הייתה "של מי השורה הזאת בכלל?" תוכנית רדיו, והיא שודרה לראשונה בשנת 1988 ברדיו הבריטי. התוכנית עובדה במהרה גם לסדרת טלוויזיה אשר שודרה בערוץ 4 הבריטי במשך כ-10 שנים.

בעקבות הצלחתה של הסדרה נוצרו לה בהמשך גרסה בארצות הברית, אשר שודרה ברשת ABC האמריקאית וזכתה להצלחה רבה בפני עצמה במשך 8 שנים. לאחר שירדה מהמסך בשנת 2007, חודשה הגרסה האמריקאית בשנת 2013 ושודרה ברשת CW האמריקאית.

כמו כן, הסדרה זכתה לגרסאות מקומיות שונות במדינות נוספות ברחבי העולם ובהן ישראל: "של מי השורה הזאת?" בערוץ 2 של טלעד.

הגרסה האמריקאית 
הגרסה האמריקאית של התוכנית כללה בעיקר קומיקאים אשר הופיעו לפני כן בגרסה הבריטית של התוכנית. בישראל היא שורדה בערוץ HOT3

עבור רוב המשתתפים הקבועים בסדרה "של מי השורה הזאת בכלל?" התוכנית הפכה לאמצעי לזינוק הקריירה שלהם.

המשתתפים בגרסה האמריקאית 
שחקנים:
 דרו קארי (מנחה התוכנית בעונות 1–8)
 איישה טיילר (מנחת התוכנית מעונה 9 ואילך)
ראיין סטיילס (משתתף קבוע בכל העונות)
 קולין מוקרי (משתתף קבוע בכל העונות)
 ויין בריידי (משתתף אורח בעונות 1 ו-8, משתתף קבוע בשאר העונות)
 צ'יפ איסטן (משתתף אורח בעונות 2–10)
 בראד שרווד (משתתף אורח בעונות 1–10)
 גרג פרופס (משתתף אורח בעונות 1–10)
 ג'ף דייוויס (משתתף אורח בעונות 3–15)
 קאת'י גרינווד (משתתפת אורחת בעונות 2–7)
 דני סיגל (משתתפת אורחת בעונות 1, 2, 6, 8)
 קרן מאראויאמה (משתתפת אורחת בעונות 1, 2)
 פאטריק בריסטו (משתתף אורח בעונה 8)
 ג'וזי לורנס (משתתף אורח בעונה 2)
 איאן גומז (משתתף אורח בעונות 1, 8)
 ג'ונתן מנגום (משתתף אורח מעונה 9 ואילך)
 קיגן מייקל קי (משתתף אורח מעונה 9 ואילך)
 התר אן קמפבל (משתתפת אורחת מעונה 9 ואילך)
 גארי אנתוני וויליאמס (משתתף אורח מעונה 9 ואילך)

מוזיקאים:
 לורה הול (משתתפת קבועה)
 לינדה טיילור (משתתפת אורחת בעונות 2–6)
 סיסי ווראל-רובין (משתתפת אורחת בעונות 2–6)
 אן קינג (משתתפת אורחת בעונות 3, 5)
 אנה ואנסליוס (משתתפת אורחת בעונות 2–3)

הופעות אורח:
 רובין ויליאמס (עונה 3)
 וופי גולדברג (עונות 4, 5)
 סטיבן קולבר (עונות 1, 8)
 ריצ'רד סימונס (עונה 5)
 סיד סיזר (עונה 5)
 דייוויד הסלהוף (עונה 6)
 יו הפנר (עונה 5)
 ג'רי ספרינגר (עונה 5)

משחקים בולטים:
סצינות מהכובע: משחק בו המשתתפים מאלתרים על פי סצינות שהקהל רשם מראש והמנחה שולף מתוך כובע.
hoedown: ארבעה משתתפים שרים 4 שורות על נושא נבחר כאשר כל צמד שורות מושר עם חרוז.
 חפצים: משחק בו המשתתפים מנסים למצוא שימושים מצחיקים מאביזרים שונים.
 שאלות בלבד: משחק בו לפי נושא נבחר, בכל פעם צמד משתתפים מדבר האחד עם השני רק בשאלות בלבד, כאשר אם אחד המשתתפים לא מדבר בשאלה, הוא מוחלף במשתתף אחר. (משחק דומה לו היה "חיקויים בסימן שאלה" ובו בנוסף לכך שהמשתתפים צריכים לדבר אחד עם השני בשאלות בלבד, הם היו צריכים לעשות חיקוי של דמות מסרט/תוכנית טלוויזיה/דמות מצוירת).
כוכב ברודוויי תלת ראשי: משחק בו 3 משתתפים שרים על נושא מסוים, כל אחד בתורו שר מילה אחת וכך נוצר שיר שלם.
 מגישי חדשות מוזרים: במשחק ישנו מגיש חדשות ראשי ולצידו כתב מהשטח, כתב הספורט והחזאי, כשלכל אחד יש תכונה המאפיינת אותו.
 הכי גרוע בעולם: משחק בו ארבעת המשתתפים נותנים דוגמה לדרך גרועה ביותר לעשות משהו (לדוגמה: הבן אדם הכי גרוע לחלוק איתו משרד).
 אורחי מסיבה מוזרים: אחד המשתתפים מארח מסיבה, כאשר לשלושת המשתתפים האחרים יש תכונה או אישיות מסוימת, ועליו לנחש מהי.
 מבזק חדשות: קולין מוקרי משמש ככתב שטח, ועומד מאחורי מסך ירוק. הוא אינו רואה דבר ורק הקהל וצמד "מגישי חדשות" רואה את הסצנה המתרחשת מאחוריו. על קולין לנחש מהי הסצנה המתרחשת מאחוריו, בהתאם לרמזים שהוא מקבל.
 הלהיטים הגדולים: ראיין וקולין מציגים אלבום אוסף "להיטים" על נושא לבחירת הקהל (בדרך כלל מקצוע), כאשר כל שיר הוא בסגנון מסוים (או מבוצע כביכול על ידי זמר מסוים) ובשם מסוים. ויין, בלויי המוזיקאיות של התוכנית, מאלתר שירים בשמות המתאימים ובסגנונות המתאימים. צ'יפ אסטן, בראד שרווד וג'ף דייוויס משתתפים לעיתים באלתורי השירים לצדו של ויין.
אם אתה מבין למה אני מתכוון: משחק בו המשתתפים משחקים בסצנה, ובמהלכה הם צריכים למצוא דרך לשלב את המשפט "אם אתה מבין למה אני מתכוון".
של מי השורה: משחק בו קולין מוקרי וראיין סטיילס משחקים בסצנה, כשלפני המשחק הם מקבלים מעטפה עם 2 משפטים רנדומליים שכתב הקהל, והם צריכים לשלב את המשפטים שנכתבו במהלך הסצנה.
כובעים/שירותי היכרות בווידאו: משחק בו 2 צמדי משתתפים מקבלים ארגז מלא בכובעים/מסיכות והם מציגים את עצמם כמועמדים לשידוך בווידאו והם עושים זאת בדרך הומוריסטית.
90 שניות אלף-בית: משחק בו המשתתפים משחקים בסצנה, וכל אחד בתורו צריך להשתמש באות העוקבת הבאה באלף-בית האנגלי על פי אות שנבחרה על ידי הקהל, וכך הם צריכים להשלים את כל ה-26 אותיות.
עמוד, שב, התכופף (stand, sit, bend): משחק בו 3 משתתפים צריכים בכל רגע נתון האחד לעמוד, האחד לשבת והאחד להיות מכופף.
אפקטים קוליים: משחק בו קולין מוקרי מבצע סצנה כלשהי (למשל: נח מתבקש לבנות את התיבה) אך הוא לא מדבר ולא משמיע קולות, כאשר מי שמדובב את הסצנה ומשמיע את קולות הרקע הוא ראיין סטיילס שיושב ליד הדסק של דרו קארי ומשתמש במיקרופון ומשמיע את האפקטים הקוליים בסצנה.
שיר שתייה אירי: משחק בו ארבעת המשתתפים שר כל אחד בתורו שורה והם שרים בסגנון אירי תוך כדי שהם מניפים את ידם בצורה המדמה החזקה של כוס בירה.
let's make a date: משחק בו אחד המשתתפים הוא מועמדת לשידוך, כאשר לשלושת המועמדים האחרים יש תכונה או אישיות מסוימת ועליו לנחש מהי.
במאי הוליוודי: משחק בו 3 משתתפים משחקים בסצנה, כשהם נדרשים בידי המשתתף הרביעי (קרי הבמאי) להחליף סגנונות משחק תוך כדי הסצנה.

ראו גם 
 של מי השורה הזאת?

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-1990
סדרות טלוויזיה בריטיות שעלו לשידור בשנות ה-1980
ABC: תוכניות וסדרות